ปกติเป็นคนเหงื่ออกง่ายค่ะ แต่จะเป็นตอนอากาศร้อนตอนอยู่ข้างนอก แต่ช่วงนี้เหงื่อไหลเป็นเม็ดบริเวณรักแร้ ไหลลงมาข้างตัวเลยค่ะ ทั้งๆที่อยู่ในห้องแอร์ (เป็นคนรูปร่างผอมค่ะ)
สวัสดีค่ะ ภาวะที่มีเหงื่อออกมากเป็นภาวะที่ร่างกายขับเหงื่อออกทางผิวหนังมากผิดปกติ ซึ่งอาจเกิดจากความบกพร่องของระบบประสาท ระดับฮอร์โมนที่ผิดปกติ การเจ็บป่วยต่าง ๆ หรืออาจเป็นผลข้างเคียงของยาบางชนิด การอยู่ในสภาพอากาศที่ร้อนชื้นจนเกินไป การออกกำลังกายหนักได้แนะนำสังเกตก่อนเหงื่อออกมากโดยมีเหตุผลเช่นเรื่องอากาศหรือการออกแรงหรือไม่ หากเหงื่อออกแม้ไม่ได้ทำอะไร อันนี้อาจจะมีสาเหตุที่เป็นโรคเช่น โรคไทรอยด์เป็นพิษ การตั้งครรภ์ อ้วน น้ำตาลในเลือดต่ำ เบาหวาน มะเร็งบางชนิดอย่างมะเร็งต่อมน้ำเหลือง หัวใจขาดเลือด หลอดเลือดสมองอุดตัน หรือ ผลข้างเคียงของยาบางชนิด ที่ควรไปพบแพทย์เพื่อตรวจหาเพิ่มเติมในเบื้องต้นงดการทำงานหนักๆ งดการใช้ยาหรืออาหารเสริมทุกอย่างที่ไม่จำเป็น อยู่ในที่ที่อากาศถ่ายเทดี ถ้ามีอาการเป็นมาก ไม่ได้มีสาเหตุอธิบายชัดเจนร่วมกับมีอาการอื่นๆเช่น กินจุ กระสับกระส่าย ร่วมด้วย ควรไปพบแพทย์เพื่อตรวจเพิ่มเติม